Noordwes-premier met dood gedreigThandi Modise Thandi Modise, die premier van Noordwes, het die afgelope tyd doodsdreigemente ontvang. Lesiba Kgwele, ŉ woordvoerder van die Noordwes-regering, het bevestig dat die premier al ŉ geruime tyd bewus is van die dreigemente en van gerugte oor ŉ sluipmoord wat op hom beplan word. Volgens Kgwele het Modise ŉ saak by die polisie aanhangig gemaak sodat die polisie kan ondersoek instel na wie vir die dreigemente verantwoordelik is. OFM het Donderdag berig Obuti Chika, ‘n ANC-beampte in Noordwes, is verlede jaar in Desember in die oprit na sy motorhuis geskiet. Hy het later in ‘n hospitaal in Klerksdorp aan sy beserings beswyk. Agt mans, insluitend die LUR vir plaaslike regering, China Dodovu, staan tereg vir die moord. Die saak sal op 13 Junie hervat word. Ses van die agt verdagtes, insluitend Dodovu, is op borgtog vrygelaat. Die ANC het die dreigemente streng veroordeel en die polisie gevra om die saak daadwerklik te ondersoek.